Al è an rapace de sagoma conpata co ale grande e arotondade e na coda pitost curta. Al color al è maron scur par sora e variabile par sot; de solito la superficie inferjor de le ale la è maron e an stciantenin striada de negro co na macia scura su 'l polso e area ciara sfumada in mež, e la coda la à tante strisse fine e negre. Co 'l vola la testa la par incassada te le spale e le ale le gnen ceneste al pel rialžade (profilo frontal a ""V"" verta).